Reformklubben

Reformklubben (The Reform Club) er en engelsk selskapsklubb for herrer. Den ligger på  sydsiden av Pall Mall (Pall Mall nr. 104), i det sentrale  London Opprinnelig åpen bare for menn. men siden 1981 har kvinner hatt adgang. Medlemskontingenten er blant de høyeste i London.

Historie

Den ble grunnlagt i 1836 av Edward Ellice, Whig-innpisker, hvis rikdommer kom fra bankvirksomheten til Hudson's Bay Company. Navnet har den fra grunnleggeren og hans medspillere som sørget for at Reformakten fra 1832 gikk igjennom i Parlamentet. Den nye klubben hadde medlemmer både fra Underhuset og Overhuset, og var ment å være et sentrum for de radikale ideer som Reformakten representerte. Den skulle være en bastion for liberale og progressive ideer som ble assosiert med det liberale partiet som hadde etterfulgt  Whig-partiet midt på 1800-tallet.

Klubben har idag ikke noen politisk agenda og stiller ikke noe krav til medlemmenes politiske tilhørlighet. Den er utelukkende en sosial klubb. Klubben har et rikholdig bibliotek som teller mer enn 75 000 bøker, mest politisk historie og biografier.

Klubben i andre sammenhenger

I filmen Miss Potter fra 2006 ser vi den victorianske forlegger, Norman Warne besøker Reformklubben.
Reformklubben fremkommer i Anthony Trollopes roman Phineas Finn fra 1867 . Romanens fiktive hovedperson blir medlem av klubben og kommer i kontakt med liberale parlamentsmedlemmer fra Underhuset som sorger for at han blir valgt som representant for en irsk valgkrets. 
Men mest kjent er Reformklubben fra Jules Vernes Jorden rundt på 80 dager; hvor hovedpersonen Phileas Fogg er medlem av Reformklubben og inngår et veddemål med andre medlemmer av klubben om å kunne klare å reise jorden rundt på 80 dager, Ferden begynner og ender i klubbens lokaler.
Klubben ble også brukt i 2002 under opptak av en scene i James Bond-filmen filmen Die Another Day.
Den engelske fjernsynsreporter og skuespiller Michael Palins progam hvor han gjenskapte Jules Vernes reiser Jorden rundt startet og endte sin reise ved reformklubben, men siden Palin ikke fulgte klubbens kleskodeks om dress og slips, men var praktisk antrukket for reisen fikk han ikke adgang til klubbens lokaler og ble nødt til å starte og avslutte reisen på trappen utenfor klubbhuset.

Eksterne lenker
 Reformklubbens hjemmeside

Broderskap og veldedige organisasjoner
Byggverk i London
Etableringer i 1836
1836 i England

Hudson's Bay Company